armvectores/hy_wikipedia_2023 huggingface dataset:
Տոմաշ Դիկաս

Տոմաշ Դիկաս (լեհ.՝ Tomasz Dykas, սեպտեմբերի 25, 1850(1850-09-25), Գումնիսկա, Gmina Dębica, Dębica County, Subcarpathian Voivodeship, Լեհաստան - 1910, Լվով, Ցիսլեյտանիա, Ավստրո-Հունգարիա), լեհ քանդակագործ։


== Կենսագրություն ==
Ծնվել է Գումնիսկա գյողում (այժմ՝ Դեմբիցկու շրջան, Անդրկարպատյան վոյեվոդություն, Լեհաստան), աղքատ գյուղացիական ընտանիքում։ Իշխան Վլադիսլավ Սանգուշկոյի նյութական օժանդակության շնորհիվ պատանին նախնական գեղարվեստական կրթություն է ստացել Լվովում, որտեղ ուսումնասիրել է քանդակագործություն և նկարչություն։ 1872-1878 թվականներին Մարցել Գույսկիի և Վալերի Գադոմսկու ղեկավարությամբ ուսումը շարունակել է Կրակովի գեղանկարչության դպրոցում (այժմ՝ Կրակովի գեղարվեստի ակադեմիա)։ 1878-1883 թվականներին վարպետությունը կատարելագործել է Վիեննայի գեղարվեստի ակադեմիայում, եղել է Կասպար ֆոն Ցումբուշի աշակերտը։ 1885 թվականից բնակվել և ստեղծագործել է Լվովում։ Բազմիցս ճանապարհորդել է, իր աշխատանքները  ցուցադրել է Կրակովում։
Մահացել է Լվովում։ Թաղված է Լիչակովսկու գերեզմանոցում։


== Ստեղծագործություն ==
Իր ողջ կյանքում և ստեղծագործություններում Դիկասը հավատարիմ է մնացել ակադեմիական ռեալիզմին։ Նա լայն ճանաչում է ստացել Կրակովում Ադամ Միցկևիչի հուշարձանի կառուցման մրցույթին մասնակցելու շնորհիվ։ Դրանցից երկուսում 1882 և 1885 թվականներին նրա ներկայացրած նախագծերն արժանացել են առաջին մրցանակների, չնայած դրանցից ոչ մեկը չի իրականացել (հուշարձանը ստեղծվել է քանդակագործ Տեոդոր Ռիգերի կողմից, 1898 թվականին)։
Այնուամենայնիվ, մրցույթների շնորհիվ Դիկասը հանրային ճանաչում է ստացել և անվանի քանդակագործի հեղինակություն վայելել, ինչն էլ մեծ քանակով մասնավոր և հանրային պատվերների պատճառ է դարձել։ Նրան են պատկանում Գալիցիայի տարածքում Միցկևիչի մյուս երեք հուշարձանները՝ Պշեմիսլում (1891, ոչնչացվել է  1940), Տերնոպոլում (1895) և Զոլոչևում (1899):
Դիկասը ստեղծել է նաև մի շարք քանդակագործական դիմանկարներ, տապանաքարեր, այդ թվում՝ Լվովի Լիչակովյան գերեզմանատան 4 մարմարե քանդակները, Լատինական տաճարի «Քրիստոսի խաչը տանողը» քանդակը և քանդակներ Լվովի Հայկական տաճարի համար։ Նա մասնակցել է նաև Լվովում կազմակերպված Յան III Սոբեսկու բրոնզե հուշարձանի ստեղծման մրցույթին։ Հուշարձանի կառուցմանը նախորդել էր սկանդալ, Լեոնարդ Մարկոնիի կողմից նախագծի հետ կապված բաց մրցույթ հայտարարելու պահանջի վերաբերյալ։ Լվովյան մամուլում երկար  բանավեճ բորբոքվեց, որին միացան Տադեուշ Վիսնովեցկին, Անտոն Պոպելը, Յուլիան Մարկովսկին և Տոմաշ Դիկասը։ Վերջնական արդյունքում պատվերը ստացել է քանդակագործ Թադեուշ Բարոնչը։


== Պատկերասրահ ==

		


== Ծանոթագրություններ ==


== Արտաքին հղումներ ==
Дикас Томаш. Юрій Бірюльов. Энциклопедия Львова, Т.2, С.75
Tomasz Dykas Archived 2016-03-04 at the Wayback Machine.
Աննա-Մայա Հենրիկսոն

Աննա-Մայա Քրիստինա Հենրիկսոն (շվեդերեն՝ Anna-Maja Kristina Henriksson, օրիորդական անունը` Ֆորսս (շվեդերեն՝ Forss), հունվարի 7, 1964(1964-01-07), Պիետարսաարի, Օստրոբոտնիա (մարզ), Վաասա նահանգ, Ֆինլանդիա), ֆինն պետական, քաղաքական գործիչ, իրավաբան։ Ֆինլանդիայի խորհրդարանի պատգամավոր, գործող Արդարադատության նախարար Ռինեի կաբինետում (2019 թվականի հունիսի 6-ից)։ Արդարադատության նախարար է եղել նաև Կատաենենի և Ստուբբի կառավարություններում (2011-2015)։ Կուսակցության պատմության մեջ Շվեդիայի ժողովրդական կուսակցության առաջին կին-նախագահն է (2016 թվականից)։


== Կենսագրություն ==
Աննա-Մայա Հենրիկսոնը ծնվել է 1964 թվականի փետրվարի 7-ին, Ֆինլանդիայի Յակոբստադ քաղաքում։ Իրավագիտություն է ուսանել Հելսինկիի համալսարանում, 1987 թվականին ստացել է իրավագիտության մագիստրոսի կոչում։ 1997 թվականից Յակոբստադի քաղաքային խորհրդի անդամ է։ 2003-2004 թվականներին աշխատել է որպես Ֆինանսների նախարար Ուլլ-Մայ Ուիդերոսի հատուկ խորհրդական։ 2007 թվականի խորհրդարանական ընտրություններում Հենրիկսոնը ընտրվել է Էդուսկունտա Վասայի ընտրատարածքից՝ 4600 ձայնով։ 2011 թվականի խորհրդարանական ընտրություններում վերընտրվել է նույն ընտրատարածքից՝ հավաքելով 8392 ձայն։
2011 թվականի հունիսի 22-ին նշանակվել է Արդարադատության նախարար Կատայնենի կառավարության կաբինետում։ 2012 թվականի ապրիլին հայտարաել է Շվեդիայի Ժողովրդական կուսակցության նախագահի պաշտոնում առաջադրվելու մտադրության մասին, բայց Կոկկոլայում 2012 թվականի հունիսի 9-10-ը անցկացվող կուսակցական ֆորումում զիջել է Կառլ Հագլունդին, որն ընտրվել է կուսակցության նոր ղեկավար։
2013 թվականին Հելսինկիի ժողովրդական  դատարանում անցկացված ներգերատեսչական հետաքննության արդյունքներով բացահայտվեցին դատավորների կողմից ռասիստական արտահայտությունների օգտագործման դեպքեր (մասնավորապես՝ «Ռյուսսյա») և  նա խիստ քննադատեց գոյություն ունեցող երևույթը։ 2014 թվականի հունիսի 24-ին պահպանել է արդարադատության նախարարի պաշտոնը նոր կառավարությունում։ 2015 թվականի մայիսի 29-ին ամբողջ կաբինետի հետ հրաժարական է տվել։ 2016 թվականի մարտի 31-ին Հենրիկսոնը հայտարարել է Շվեդիայի Ժողովրդական կուսակցության նախագահ ընտրելու իր մտադրության մասին և, հաղթելով հունիսի 12-ին անցկացված կուսակցության համագումարում, դարձել կուսակցության պատմության մեջ առաջին կին նախագահը։ 2018 թվականի մայիսի 27-ին Օուլուում անցկացված կուսակցության համագումարում վերընտրվել է նույն պաշտոնում։


== Ընտանիք ==
Ամուսին (1991 թվականից)՝ Յաննե Յոհաննես Հենրիկսոն (շվեդերեն՝ Janne Johannes Henriksson):


== Ծանոթագրություններ ==
Պենջարի (ազգային պարկ)

Ազգային պարկ Պենջարի (ֆր.՝ Parc national de la Pendjari), բուսաբանական արգելոց Բենինի տարածքում։
Պենջարի արգելոցը հիմնադրվել է 1954 թվականին, իսկ 1961 թվականին ստացել է Ազգային պարկի կարգավիճակ, 1986 թվականին ՅՈՒՆԵՍԿՕ-ի կողմից հայտարարվել է որպես կենսոլորտային արգելոց։ Գտնվում է Բենինի հյուսիս-հարավային մասում, Ատակորա լեռների և Բուրկինա-Ֆասո միջև, Պենջարի գետի ավազանում, ծովի մակարդակից 100-500 մետր բարձրության վրա։ Նրա հարևանությամբ են գտնվում Արլի ազգային պարկը, ֆր.՝ Réserve partielle de Pama արգելոցը, նաև ֆր.՝ "W" du Niger արգելոցը։
Պենջարի ազգային պարկն ունի 2755 քառ. կմ մակերես։ Բնական լանդշաֆտն անտառապատ սավաննա է, ճահճացած և խոտածածկ մարգագետիններ։ Տարեկան տեղումների քանակը 1000 մմ է։ Արգելոցի հպարտությունն են հանդիսանում այստեղ պահպանվող հեպարդները։ Բացի այդ արգելոցում կարելի է տեսնել առյուծներ, փղեր, լեոպարդներ, գետաձիեր, կոկորդիլոսներ, պիթոններ, ջրային այծեր և տարբեր տեսակի այծքաղներ։
Ամեն տարի Պենջարի ազգային պարկ են այցելում մինչև 6000 զբոսաշրջիկներ։


== Պատկերասրահ ==

		
		
		
		


== Ծանոթագրություններ ==
Վանաձոր (գետ)

Անվան այլ կիրառումների համար տե՛ս՝ Վանաձոր (այլ կիրառումներ)Վանաձոր, Վանքի ճոր, գետ Հայաստանի Լոռու մարզում, Տանձուտ գետի ձախ վտակը։ Սկիզբ է առնում Փամբակի լեռնաշղթայի Մայմեխ լեռնագագաթի հյուսիսային լանջերից՝ 2800 մ բարձրությունից, Վանաձոր քաղաքի տարածքում միանում է Տանձուտին։ Երկարությունը 16 կմ է, ջրհավաք ավազանը՝ 120 կմ²։ Գետահովիտը վերին հոսանքում V-աձև է, ստորինում՝ լայնացած։ Սնումը հիմնականում ձնաանձրևային է, վարարումը՝ գարնանը։ Տարեկան միջին ծախսը 0,52 մ³/վ է։ Գետահովիտն ունի ռեկրեացիոն նշանակություն։


== Ծանոթագրություններ ==
Էսթենֆելդ

Էսթենֆելդ (գերմ.՝ Estenfeld), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 4786 մարդ (ըստ 2010 թվականի դեկտեմբերի 31-ի)։ Տարածքը կազմում է 18,12 կմ²։ Պաշտոնական կոդ՝ 09 6 79 130։
Համայնքը ստորաբաժանվում է 2 գյուղական շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Սեմյոնովկա (գյուղ, Կրամատորսկի քաղաքային խորհուրդ)

Անվան այլ կիրառումների համար տե՛ս՝ ՍեմյոնովկաՍեմյոնովկա (ուկրաիներեն՝ Семенівка), գյուղ Ուկրաինայի Դոնեցկի մարզի Կրամատորսկի քաղաքային խորհուրդում։
2001 թվականի տվյալներով Սեմյոնովկա գյուղում բնակվում էր 384 մարդ։ Բնակավայրը զբաղեցնում է 1,11 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջասպեր շրջան (Այովա)

Անվան այլ կիրառումների համար տե՛ս՝ Ջասպեր շրջան (այլ կիրառումներ)Ջասպեր շրջան (անգլ.՝ Jasper County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.891 կմ² է, բնակչությունը՝ 36.842 մարդ (2010 թ. տվյալներով)։ Շրջկենտրոնն է Նյուտոն բնակավայրը։ Կազմավորվել է 1846 թ.։
Շերման շրջան (Նեբրասկա)

Անվան այլ կիրառումների համար տե՛ս՝ Շերման շրջան (այլ կիրառումներ)Շերման շրջան (անգլ.՝ Sherman County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.466 կմ² է, բնակչությունը՝ 3.318 մարդ (2010 թ. տվյալներով)։ Շրջկենտրոնն է Լուպ Սիթի բնակավայրը։ Կազմավորվել է 1871 թ.։


== Պատմություն ==
Շերման վարչաշրջանը ստեղծվել է 1871 թվականին, և կոչվել ի պատիվ ամերիկացի քաղաքական գործիչ, զինվորական, գրող և գեներալ Վիլյամ Թեքմսեհ Շերմանի։
Ուչքիլիսա (Ուրֆայի նահանգ)

Անվան այլ կիրառումների համար տե՛ս՝ Ուչքիլիսա (այլ կիրառումներ)Ուչքիլիսա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
931

931 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 931 թվականն է, 
X դարի 31-րդ տարին։


== Դեպքեր ==


== Ծնունդներ ==


== Մահեր ==
Դովեղ

Դովեղ,
գյուղ Հայաստանի Հանրապետության Տավուշի մարզում, նախկին Նոյեմբերյանի շրջանում, Նոյեմբերյան քաղաքից մոտ 2 կմ արևելք։ 
Գյուղի անվան ծագման տարբեր բացատրություններ կան։ Մի վարկածով հնում բնակավայրի անվանումը Դավեղ է եղել, այսինքն` դեպի վեր։
Դովեղը հարևան ադրբեջանցիները անվանել են Բալաքենդ, այսինքն՝ փոքր շեն։


== Բնակչություն ==
Ըստ ՀՀ 2011 թ. մարդահամարի արդյունքների` Դովեղի մշտական բնակչությունը կազմել է 534, առկա բնակչությունը` 523 մարդ։ Բնակիչները հայեր են, որոնց նախնիների մի մասը գաղթել է Արցախից։
Դովեղի բնակչության փոփոխությունը ժամանակի ընթացքում` ստորև.

Իրականում այսօր գյուղում բնակվում է 500-ից պակաս մարդ։


== Տնտեսություն ==
Բնակչությունը զբաղվում է անասնապահությամբ, դաշտավարությամբ և մասամբ այգեգործությամբ։


== Օգտակար հանածոներ ==
Գյուղի տարածքում կան ֆելզիտի հանքավայրեր։


== Պատմամշակութային կառույցներ ==
Դովեղից 4 կմ հարավ-արևելքում գտնվում է XVI-XIX դարերի Սուրբ Սարգիս վանական համալիրը, իսկ 6 կմ հարավ՝ XVI-XVII դարերի «Արի գեղ» գյուղատեղին։


== Տես նաև ==
Դովեղի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Ինտերկոլումնիում

Ինտերկոլումնիում (լատ.՝  intercolumnium), օրդերներներում Սյունաշարի կամ նախամուտքի հարևան սյուների միջև եղած հեռավորությունը։


== Ինտերկոլումնիում ստանդարտները ըստ Վիտրուվիոսի ==
Վիտրուվիոսը նկարագրում է ինտերկոլումնիումների հետևյալ ստանդարտները.

Պիկնոստիլ (խիտ սյունաշար) — 1½ սյունի տրամագիծ
Սիստիլ (նեղ սյունաշար) — 2 սյունի տրամագիծ
Եվստիլ (միջին սյունաշար) — 2¼ սյունի տրամագիծ
Դիաստիլ (ընդարձակված սյունաշար) — 3 սյունի տրամագիծ
Արեոստիլ (լայն սյունաշար) — 4 և ավելի սյունի տրամագիծ, որտեղ քարե արխիտրավի փոխարեն պահանջում է փայտե արխիտրավ։


== Գրականություն ==
Ինտերկոլումնիում
Նորիկ (Շույայի վտակ)

Նորիկ (ռուս.՝ Норик), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Շույա գետի աջ ափին՝ 48 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100112102000014653
Հիդրոլոգիական ուսումնասիրությունների կոդը - 102001465
Ավազանի կոդը - 01.04.01.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղջադաղ (լեռ)

Աղջադաղ, լեռնագագաթ Կիլիկիայում, Սեբաստիա քաղաքից հարավարևելյան, Դերսիմի արևելյան կողմում՝ Մալաթիայի և Զեյթունի միջև։


== Ծանոթագրություններ ==
Շիրոկայա Գրեբլյա (գյուղ, Կազատինի շրջան)

Անվան այլ կիրառումների համար տե՛ս՝ Շիրոկայա ԳրեբլյաՇիրոկայա Գրեբլյա (ուկրաիներեն՝ Широка Гребля), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1820 թվականին։
2001 թվականի տվյալներով Շիրոկայա Գրեբլյա գյուղում բնակվում էր 770 մարդ։ Բնակավայրը զբաղեցնում է 2762 կմ² տարածք։ Բնակչության խտությունը կազմում էր 278,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դելիքկայա

Դելիքկայա, լեռնագագաթ լեռնային Կիլիկիայում, Կիլիկյան Տավրոս լեռնահամակարգում, Բուլղար լեռներում։


== Ծանոթագրություններ ==
Մորիս Ժորժ Դանտեկ

Մորիս Ժորժ Դանտեկ (ֆր.՝ Maurice Georges Dantec, հունիսի 13, 1959(1959-06-13)[…], La Tronche - հունիսի 25, 2016(2016-06-25)[…], Մոնրեալ, Քվեբեկ, Կանադա), ֆրանսիական ծագմամբ կանադացի ֆանտաստ գրող։


== Կենսագրություն ==
Ծնվել է 1959 թվականի հունիսի 13-ին Գրենոբլում։ Ծնողները կանադացի են, հայրը լրագրող է, մայրը՝ դերձակուհի և քաղաքապետարանի աշխատող։ 1971 թվականին ընդունվել է Իվրի սյուր Սեն քաղաքի Ռոմեն Ռոլանի անվան լիցեյը։ Այդ ժամանակից արտահայտվել է հակումը Նիցշեի հանդեպ, որը մեծ ազդեցություն է ունեցել նրա ողջ գործունեության վրա։ 1970-ական թվականների վերջերին ավարտել է միջնակարգ դպրոցը, սկսել է սովորել համալսարանի հումանիտար բաժնում, բայց շուտով թողել է այն և ստեղծել է «État d’urgence» ռոք խումբը։
Փոխելով տարբեր աշխատանքներ՝ դառնում է պրոֆեսիոնալ գրող։ Նրա առաջին գիրքը՝ «Կարմիր սիրեն» (1993), պատկանում է դետեկտիվ ժանրին։ Նա ստացել է մեծ թվով պարգևներ, նրա գործերը էկրանավորվել են։ Դանտեկի երկրորդ վեպը՝ «Les racines du mal» («Չարի արմատները»), տպագրվել է 1995 թվականին։ Վեպը գիտական ֆանտաստիկայի և կիբերպանկի խառնուրդ է, արժանացել է հեղինակավոր «Prix de l’Imaginaire» մրցանակին, վաճառքի առումով եղել է շատ հաջող և Դանտեկին դարձրել է կիբերպանկի «նոր ալիքի» առաջատարներից մեկը։
Հարավսլավիայի պատերազմի շուրջ բանավեճերին ակտիվ մասնակցելուց հետո Դանտեկը, հիասթափվելով իշխանությունների պաշտոնական դիրքորոշումից, որոշել է 1997 թվականին արտագաղթել Քվեբեկ։


== Մատենագրություն ==
«Կարմիր ծովահարս» (1993)՝ քրեական դետեկտիվ
«Չարի արմատները» (1995)՝ կիբերպանկ
«Բաբելոնի երեխաները» (1999), էկրանավորվել է որպես «Մեր դարաշրջանի Բաբելոնը»
««Խաղաղություն» ընկնող կայարանում ջազմենի ուրվականը» (2009)՝ դետեկտիվի և գիտական ֆանտաստիկայի տարրերով կիբերպանկ


== Ծանոթագրություններ ==
Թենգիզ Միկոյանց

Թենգիզ Միկոյանց (1964, փետրվարի 3, Խաշուրի), վրացահայ նկարիչ։


== Կենսագրություն ==
1987 թվականին ավարտել է Մոսե Թոիձեի անվան գեղարվեստի քոլեջը, 1996 թվականին՝ Թբիլիսիի գեղարվեստի ակադեմիան։
Թենգիզ Միկոյանցի աշխատանքները գտնվում են ԱՄՆ-ի, Մեծ Բրիտանիայի, Գերմանիայի, Իտալիայի, Ֆրանսիայի, Իսպանիայի, Հունաստանի, Չեխիայի, Ուկրաինայի, Ռուսաստանի, Վրաստանի, Հայաստանի և այլ երկրների մասնավոր հավաքածուներում :


== Ցուցահանդեսներ ==

1998 թվականից մասնակցում է հանրապետական և միջազգային ցուցահանդեսներին։ 

2006 Անհատական ցուցահանդես, Ջոտտոյի տուն-թանգարան, Երևան, Հայաստան
2006, 2014 Անհատական ցուցահանդես, Կովկասյան տուն, Թբիլիսի, Վրաստան
2007 Անհատական ցուցահանդես, Ցվետաևայի տուն-թանգարան, Մոսկվա, Ռուսաստան
2007 Անհատական ցուցահանդես «In Vino Veritas», Թբիլիսի, Վրաստան
2008 Անհատական ցուցահանդես, «Գաբոնե» ցուցասրահ, Երևան, Հայաստան
2008 Անհատական ցուցահանդես, «TIOINDIGO» ցուցասրահ, Սանկտ Պետերբուրգ, Ռուսաստան
2009 Անհատական ցուցահանդես «Солнечный Петербург» ցուցասրահ, Սանկտ Պետերբուրգ, Ռուսաստան
2011 «Եվրոպայի մայրաքաղաքներով», «Եվրոպայի տուն», Թբիլիսի «Art Gallery» պատկերասրահ, Երևան, Հայաստան
2012 «Հայրենիքիս կանչով» խմբակային ցուցահանդես, Հայաստանի նկարիչների միություն, («Հին Թբիլիսի»)
2015 Անհատական ցուցահանդես Թբիլիսիի «Էլեն» պատկերասրահում
2015 Անհատական ցուցահանդես Վրաստանի խորհրդարանում
2015 Անհատական ցուցահանդես Տյումենի VTB բանկում
2015 Աշնանային խմբակային ցուցահադնես, YAZI gallery
2018 Անհատական ցուցահանդես «Թիֆլիս, իմ փոքրիկ Փարիզ» ցուցահանդեսը Սարգիս Մուրադյան պատկերասրահում, Երևան


== Մրցանակներ ==
ՀՀ սփյուռքի նախարարության «Արշիլ Գորկի մեդալ», 2011 թ.


== Ծանոթագրություններ ==


== Արտաքին հղումներ ==
Թենգիզ Միկոյանցի կայքը
ТЕНГИЗ МИКОЯНЦ(չաշխատող հղում)
(4787) Շուլժենկո

(4787) Շուլժենկո (անգլ.՝ Shulʹzhenko), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 6-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,257892 ա. մ., առավելագույնը մոտենում է 2,0034 ա. մ. հեռավորության վրա և հեռանում 2,5124 ա. մ.։ Արեգակի շուրջ մեկ ամբողջական պտույտ է կատարում 1239,23 երկրային օրվա ընթացքում, իր ուղեծրով շարժվելով միջինում 0,290502 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4787) Շուլժենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանուկ-խան

Մանուկ-խան, ավանդազրույց, որ մշակել է հայ մեծանուն գրող Ղազարոս Աղայանը։


== Սյուժե ==
Ավանդազրույցը բաղկացած է երկու մասից։


=== Մաս առաջին ===
Ավանդազրույցի առաջին մասն սկսվում է մի մարդու պատմությամբ, ով գնում էր շուկա։ Նրա դիմացով քայլում է մեկը, որը էշով ձու է տանում շուկա` վաճառելու։ Ետևից եկողն զգուշացնում է դիմացինին, որ իր եզը կատաղած է։ Վերջինս լսում է,բայց ձևացնում է, թե չի լսել։ Քիչ անց եզը խփում է, ձուն թափվում է և ջարդվում։ Էշի տերը կռվում է եզան տիրոջ հետ և նրան տանում դատարան։ Մի երեխա, որն ականատես է եղել այս ամենին, նրանց ետևից գոռում է. «Եզան տերը համրանա, եզան տերը համրանա»։ Երբ հասնում են դատարան, եզան տերը ձևացնում է թե համր է։ Դատավորը էշի տիրոջից վկաներ է պահանջում, քանի որ եզնատերը համր է։ Իսկ էշատերը պատմում է եղելությունը։ Դատավորն այս իմանալով ազատ է արձակում եզնատիրոջը։ Այս դեպքից հետո բոլորն իմանում են դեպքին ներկա եղած մանուկի մասին, ով հայտնի է դառնում իր իմաստնությամբ ու խելքով։


=== Մաս երկրորդ ===
Ավանդազրույցի երկրորդ մասը պատմում է այլ իրավիճակի մասին, որտեղ մանուկը, ում Մանուկ-խան էին ասում, երևացել է իր իմաստնությամբ։
Ըստ սյուժեի` բուն բարեկենդանի երեկո է լինում։ Այդ օրը բոլորը խնդության մեջ էին, միայն մի կին էր տխուր իր աղախնու և իր երեխաների հետ, քանի որ ուտելու ոչինչ չունեին։ Տիկնոջ ամուսինը մեծահարուստ վաճառական էր, ով երկար ժամանակով արտերկիր էր մեկնել։ Կինն ստիպված վաճառում է տան կահույքը` իր և իր երեխաների կարիքները հոգալու համար։ Նա նաև ձեռագործությամբ էր զբաղվում, բայց նրան շատ քիչ էին վճարում։ Այդ երեկո նրանց դուռը թակում են։ Կնոջ ամուսինը խորամանկությամբ ձայնը փոխած խոսում է կնոջ հետ։ Կինը, մտածելով, թե օտար տղամարդ է եկել իրենց տուն, պատուհանը բացում է, որ դուրս ցատկի։ Մարդը համոզվում է, որ իր կինը ուրիշի առջև դուռ բաց չի անում և խոսում է իր ձայնով։ Նա զարմանում է` տեսնելով իրենց տան աղքատությունը և ասում, որ ինքը մի վստահելի մարդու հետ թանկարժեք քարեր է ուղարկել։ Պարզվում է, որ այդ մարդը խաբել է իրենց։ Այս մասին իմանում է Մանուկ-խանը և հասկանալով կատարվածը` վերադարձնում է թանկարժեք քարն իր տիրոջը։


== Ծանոթագրություններ ==


== Արտաքին հղումներ ==
Մանուկ-խան. ընթերցում
Ղազարոս Աղայան. Մանուկ-խան, աուդիոգիրք
Ղազարոս Աղայան. Մանուկ-խան. մեդիաներկայացում
Մրգային ապուր

Մրգային ապուր (շվեդերեն՝ fruktsoppa, շվեդերեն՝ blandad fruktsoppa ( խառը մրգային ապուր) հիմնականում պատրաստում են չրերից և եփում են աղանդերով ։ Հիշատակվում է նաև «Սառը մրգային պուդինգ» անվանումով» ։ Մրգային ապուր՝ Շվեդիայի և Նորվեգիայի ավանդական  աղանդեր ։ Կերակուրը մատուցում են տաք կամ սառը։
Ձմռանը Սկանդիանավիայում թարմ մրգեր չկան, ուստի տարբեր կերակուրների պատրաստման համար օգտագործում են տարբեր չրեր։ Չրերի գործածության եղանակներից մեկն էլ մրգային ապուրն է։ Սկանդինավյան տարածքներում մրգային ապուրը համապատասխանում է հիմնային սննդամթերքներին և պատկանում է սկանդինավյան ավանդական խոհանոցին։ Մրգային ապուրը մատուցվում է ծննդյան տոների ժամանակ։ Կերակուրը երբեմն մտնում է շվեդական սեղանի ճաշացանկի մեջ։ Ապուրի հետ առաջարկում են թխվածքներ, օրինակ՝ բիսկվիտներ, հրուշակեղեն։


== Բաղադրիչներ և պատրաստման եղանակ ==
Մրգային ապուրի պատրաստման համար օգտագործում են չորացած խնձորներ, ծիրանաչիր, տանձ, չամիչ, հաղարջ, հապալաս, սալորաչիր, բալ, ճահճամոշ, դեղձ։ Ապուրին ավելացնում են սագո, կարմիր գինի, շաքար, կիտրոնի հյութ, դարչին և աղ։ Չրերը և այլ բաղադրիչները թրջում են և եփում մինչև թանձրանալը։
Ապուրը կարելի է մատուցել տաք կամ սառը, նախօրոք պատրաստված ապուրը կարելի է լավ տաքացնել։ Ապուրի համը դառնում է ավելի լավը, եթե որոշ ժամանակ թողնում են հանգստանա, այդ ընթացքում նրա մեջ մտնող մթերքների բուրմունքը ավելի լավ են խառնվում իրար։ Ապուրը կարելի է պատրաստել մուլտի ջեռուցիչում։


== Ծանոթագրություններ ==
Ֆեռերա դի Վարեզե

Ֆեռերա դի Վարեզե (իտալերեն՝ Ferrera di Varese), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 677 մարդ։ Բնակչության միջին խտությունը՝ 564 մարդ/կմ²։ Զբաղեցնում է 1 կմ² տարածք։ Փոստային ինդեքս՝ 21030։ Հեռախոսային կոդը՝ 0332։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 716450
Էլեկտրոնային փոստ՝ info@comune.ferreradivarese.va.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իսրայել Գոռաղճեցի

Իսրայել Գոռաղճեցի (ծննդյան և մահվան թվականները անհայտ), 7-րդ դարի հայ ճարտարապետ։ Կառուցել է Բագավանի Ս. Հովհաննես գմբեթավոր բազիլիկ եկեղեցին։ Ըստ շինարարական արձանագրության (վերծանումը՝ Հ. Օրբելու), որը մեկ տողով երիզում է հյուսիսային., արևելյան և հարավային ճակատների վերին մասերը, եկեղեցու «հիմնարկությունը» սկսվել է նախաձեռնությամբ «Եզրաս» (Եզր) կաթողիկոսի, 631 թվականի հունիսի 15-ին, Իսրայել Գոռաղճեցի. Բագավանի Ս. Հովհաննես եկեղեցու հատակագիծը Իսրայել Գոռաղճեցի. Բագավանի Ս. Հովհաննես եկեղեցին, 631—639 թվականներին, ավարտվել՝ 639 թվականի հուլիսի 9-ին «...վարպետությամբ Իսրայելի Գոռաղճեցւոյ»։
Պետրոս Ղևոնդյան

Պետրոս Արշալուսի Ղևոնդյան (Պետո) (հունվարի 30, 1964(1964-01-30), Պռոշյան, Կոտայքի մարզ, Հայաստան - փետրվարի 14, 1994(1994-02-14), Քարվաճառ, Ադրբեջան), հայ ազատամարտիկ, Արցախի հերոս, ԼՂՀ ՊԲ մայոր (1996, հետմահու), ՀՅԴ կուսակցության անդամ (1990)։


== Կենսագրություն ==
Ծնվել է 1964 թվականի հունվարի 30-ին, ՀԽՍՀ Նաիրիի շրջանի Պռոշյան գյուղում։ Եղել է Շուշի առանձնակի գումարտակի հրամանատարի տեղակալը, Պռոշյանի կամավորական ջոկատի փոխհրամանատարը։ 1990-1994 թթ. մասնակցել է Հայաստանի սահմանամերձ շրջանների ու ԼՂՀ ինքնապաշտպանական և ազատագրական մարտերին։ Իր հրամանատարությամբ գործող գումարտակի հետ նա մասնակցել է Շահումյանի, Մարտակերտի, Մարտունու և Հադրութի շրջանների տասնյակ բնակավայրերի ազատագրման մարտերին, Քարվաճառի թշնամական հենակետերի ոչնչացման ռազմագործողությանը՝ բազմիցս ցուցաբերելով խիզախություն ու հերոսություն։
Մահացել է 1994 թվականի փետրվարի 14-ին՝ Քարվաճառում՝ վիրավոր զինակցին օգնություն ցույց տալու ժամանակ։
ԵՊՀ ռադիոֆիզիկայի ֆակուլտետի ազատամարտիկ-շրջանավարտի անունով են անվանակոչվել Պռոշյանի և Եղեգնուտի միջնակարգ դպրոցները։ 2007 թվականին նրա հարազատ ֆակուլտետում բացվեց Պետրոս Ղևոնդյան անունը կրող լսարան։ 2010 թվականի ապրիլի 10-ին Քաշաթաղի շրջանի Տիգրանավան գյուղի միջնակարգ դպրոցը անվանակոչվել է Պետրոս Ղևոնդյանի անվամբ։


== Պարգևներ ==
1996 հետմահու, ԼՂՀ-ի կողմից պարգևատրվել է «Մարտական խաչ» շքանշանով
1996 Հայաստանի կողմից պարգևատրվել է Արիության մեդալով
«Ոսկե արծիվ» շքանշան
2000 Արցախի հերոս կոչում


== Ծանոթագրություններ ==


== Աղբյուրներ ==
Պետրոս Ղևոնդյան (Պետո) Archived 2016-09-06 at the Wayback Machine.
Պետոն
Սերգեյ Դորենկո

Սերգեյ Լեոնիդովիչ Դորենկո (ռուս.՝ Серге́й Леони́дович Доре́нко, հոկտեմբերի 18, 1959 թ., Կերչ, Ուկրաինական ԽՍՀ, Խորհրդային Միություն - մայիսի 9, 2019 թ., Մոսկվա, Ռուսաստան), խորհրդային և ռուսաստանյան լրագրող, հեռուստա- և ռադիովարող, պրոդյուսեր, սոցիոլոգ.


== Կենսագրություն ==
Ծնվել է 1959 հոկտեմբերի 18-ին Ղրիմի Կերչ քաղաքում։ 1982 թվականին նա ավարտել է Պատրիս Լուլումբայի անվան Մոսկվայի ժողովուրդների բարեկամության համալսարանի պատմության և բանասիրության ֆակուլտետը։
«Խոսում է Մոսկվան» ռադիոկայանի գլխավոր խմբագիր (2014-2019)։ «Ռուսական լրատվական ծառայություն» ռադիոկայանի գլխավոր խմբագիր և ռադիովարող (2008–2013): ՕՌՏ հեռուստաալիքի «Ժամանակ» և «Սերգեյ Դորենկոյի հեղինակային ծրագիր» առաջատար տեղեկատվական ծրագրերի հաղորդավար 1996 թ. հոկտեմբերից մինչև 2000 թ. սեպտեմբեր։ 2000 թվականին իր հեղինակային հաղորդման հերթական թողարկումից հետո, որը նվիրված էր «Կուրսկ» սուզանավի վթարին, Դորենկոն հեռացվել է ՕՌՏ-ից․ լրագրողը այդ թողարկման ընթացքում կոշտ քննադատության էր ենթարկել Ռուսաստանի իշխանություններին՝ մասնավորապես նախագահ Վլադիմիր Պուտինին։
Մահացել է 2019 թ. մայիսի 9-ին Մոսկվայում։


== Ծանոթագրություններ ==
Ռուսանովո (գյուղ, Ուգրանսկի շրջան)

Անվան այլ կիրառումների համար տե՛ս՝ ՌուսանովոՌուսանովո (ռուս.՝ Русаново), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 238 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միչուրինի փողոց (Դոնի Ռոստով)

Անվան այլ կիրառումների համար տե՛ս՝ Միչուրինի փողոց (այլ կիրառումներ)Միչուրինի փողոց (ռուս.՝ Мичуринская улица), փողոց Ռուսաստանի Դաշնության Դոնի Ռոստով քաղաքի Լենինյան շրջանում։ Անվանվել է խորհրդային կենսաբան, ԽՍՀՄ-ում պտղատու, հատապտղատու և այլ մշակաբույսերի գիտական սելեկցիայի հիմնադիր Իվան Վլադիմիրովիչ Միչուրինի (1855-1935) պատվին։ Սկիզբ է առնում Միչուրինի հրապարակից և ավարտվում Մադոյան փողոցի հետ հատումով։ Երկարությունը 2300 մետր է։


== Նկարագրություն ==
Դոնի Ռոստով քաղաքի Միչուրինի փողոցը սկսվում է Միչուրինի հրապարակից, հատում Կրայնյայա, Զապորոժսկայա, Անդրեյ Սլադկովի, Չերեպովեցկայա, Մանեժնայա, Ռիժսկայա, Կալինինի, Ռովենսկայա, Միլլերովսկայա, Տոլմաչովի, Կուստանայսկայա, Ռազվիլենսկայա, Բլագոդատնայա, Սմոլենսկայա, Մեչետինսկայա, Ակմոլինսկայա, Լեսոպարկովայա, Չուկոտսկայա, Տոմսկայա փողոցները, Սնեգովոյ, Սորտովոյ նրբանցքները, Մակարովի փողոցը, Արարատյան, Պետրոպավլովսկի, Վիշնյովի նրբանցքները, Երյոմենկոյի փողոցը, Շտուրմանսկի նրբանցքը և ավարտվում Մադոյան փողոցի հետ հատումով։ Երկարությունը 2300 մետր է։ Փողոցում կա համարակալված 254 շինություն։
Միչուրինի փողոցի փոստային դասիչներն են՝ 	344041, 344090, 344103։
Փողոցն անվանվել է խորհրդային կենսաբան, ԽՍՀՄ-ում պտղատու, հատապտղատու և այլ մշակաբույսերի գիտական սելեկցիայի հիմնադիր, ԽՍՀՄ ԳԱ պատվավոր անդամ, ՀամԳԳԱ ակադեմիկոս Իվան Վլադիմիրովիչ Միչուրինի (1855-1935) պատվին։ Իվան Միչուրինը մեծ ավանդ ունի գենետիկայի զարգացման գործում։ Նա ուսումնասիրել է ժառանգականությունը՝ կապված օնտոգենեզի օրինաչափությունների և արտաքին միջավայրի հետ, ստեղծել ուսմունք դոմինանտության մասին։


== Ծանոթագրություններ ==


== Աղբյուրներ ==
Мичуринская улица в Ростове-на-Дону
Подробная карта Мичуринская улица, город Ростов-на-Дону со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс Мичуринская улица, г. Ростов-на-Дону
Սումսաբաշևո

Սումսաբաշևո (ռուս.՝ Сумсабашево, բաշկիրերեն՝ Сумсабаш), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էննի Մեյ

Էննի Մեյ (ռուս.։ Э́нни Мэй; ամբողջական անունը՝ Աննա Յուրևնա Յակիմովա, մայիսի 24, 1994(1994-05-24), Kirovo-Chepetsk, Կիրովի մարզ, Ռուսաստան), ռուս վիդիո բլոգեր։ Հայտնի է որպես ԹԲԻ երիտասարդական շարժման մասնակից։


== Կենսագրություն ==
Ծնվել է Կիրովի մարզի Կիրովո-Չեպեցկ քաղաքում։ Դպրոցն ավարտելուց հետո սովորել է որպես տեղեկատվական անվտանգության մասնագետ։
2017 թվականի մարտին Էննի Մեյը մրցանակ է ստացել Nickelodeon Kids’ Choice Award անվանակարգում, որպես «Սիրելի ռուս ինտերնետային աստղ»։
Ավելի ուշ, նույն թվականին Hype Camp հեռուստատեսային նախագծում եղել է մարզիչ։ Նույն 2017 թվականի հոկտեմբերի 7-ին Լուբյանկայի Կենտրոնական մանկական խանութում առաջին վարպետության դասն անցկացրեց "ՔԴՄ-Online" նախագծի ՝ վիդեոբլոգինգի ինտերակտիվ դպրոցի շրջանակներում։
2018 թվականի մայիսին մասնակցել է "Վստահության շրջանակ" համառուսաստանյան ինտերնետ-մարաթոնին, որը կազմակերպվել է կյանքի դժվարին իրավիճակում գտնվող երեխաների աջակցության հիմնադրամի կողմից և նվիրված է մանկական վստահության միջազգային օրվան։ 2018-ի օգոստոսին եղել է  KFC BATTLE միջազգային երիտասարդական նախագծի 7-րդ սեզոնի մարզիչը։ 2018 թվականի օգոստոս—սեպտեմբեր ամիսներին Tele2 բջջային կապի պրովայդերը անվճար հասանելիություն է տրամադրել Էննի Մեյի առցանց դասերին ՝ 4G-ով սմարթֆոնների գնորդներին տեսաբլոգի ստեղծման և առաջխաղացման համար (Ակցիան վերնագրվել է Back2School)։ Նույն 2018 թվականին լույս են տեսել մի շարք բլոգերների, այդ թվում ՝ Էննի Մեյի, "Ալիսայի", "Յանդեքս" ընկերության ձայնային օգնականի ինտեգրումները։


=== Anny May ալիքը ===
Anny May ալիքը  YouTube-ում բացվել է 2016 թվականի ապրիլին և արագ մեծ ճանաչում ունեցավ։ 2017թվականի վերջին ուներ 3,5 միլիոն հետևորդ, իսկ 2018 թվականի ապրիլի տվյալներով՝ 4,7 միլիոն հետևորդ։
Նոր տեսանյութերը պարբերաբար հրապարակվում են։


=== Ալքի թեման ===
Anny May ալիքի թեման տարբեր է. DIY, լայֆխակներ, մարտահրավերներ ու պռանկներ։
Ինչպես ինքն է ասում՝ նա ուղղակի պատմում է մարդկանց այն՝ ինչ հետաքրքիր է նրանց։
«Ես փորձում եմ Մակդոնալդսի ուտելիքները, լողանում եմ արհեստական ձյան մեջ, տարօրինակ ու անհասկանալի փորձարկումներ եմ անում, բայց միշտ վայելում եմ այն, ինչ անում եմ »,- ասում է Էննի Մեյը։

«Այնտեղ շատ բաներ կան, որոնց մասին ես չգիտեի. օրինակ ինչ է վիդիոբլոգինգի դպրոցը և ինչպես է այն աշխատում», — CHIPS Journal, 2017 թվականի դեկտեմբերի 4։


== Anny May Day ալիքը ==
2019 հունվարի 29-ին Էննի Մեյը բացել է ևս մեկ YouTube-յան ալիք  Anny May Day անվանումով, որտեղ տեղադրվում են Tik Tok տեսանյութեր։ 2019 թվականի դեկտեմբերի 6-ի դրությամբ՝ Anny May Day ալիքն ունի 437 հազար բաժանորդ։


== Ծանոթագրություններ ==


== Արտաքին հղումներ ==
Anny May  էջը Յություբ տեսահոսթինգում
Видеоканал Anny May Day на YouTube
«Видеоблогер Anny May: «Я думаю, в 2017 году блогеры дадут жару всему шоу-бизнесу»»։ Hello Blogger (ռուսերեն)։ 2016-12-21։ Վերցված է 2019-12-06 
Юлия Шакирова (2017-04-25)։ «Энни Мэй про идеи для видео, хайп и свой выпускной»։ ElleGirl (ռուսերեն)։ Վերցված է 2019-12-06
DreamWorks Animation SKG

DreamWorks Animation SKG, Inc. (NASDAQ: DWA), ամերիկյան կինոընկերություն, որը զբաղվում է լիամետրաժ և կարճամետրաժ անիմացիոն ֆիլմերի նկարահանմամբ։ Ընդհանուր քանակով ընկերությունը թողարկել է 23 մուլտֆիլմեր, որոնցից առավել հայտնի են «Շրեկ», «Մադագասկար», «Կունգ Ֆու Պանդա» և «Ինչպես վարժեցնել վիշապին»։
Կինոընկերության ամենաառաջին մուլտֆիլմերը՝ «Եգիպտոսի արքայազնը» (1998), «Ճանապարհ դեպի Էլդարադո» (2000), «Սպիրիտ. Պրերիայի ոգին» (2002) և «Սինդբադ. Յոթ ծովերի լեգենդը» (2003) նկարահանվել են ձեռքի նկարների միջոցով և իրենք պարունակում էին որոշակի միտք, փիլիսոփայական իմաստ։ Այս մուլտֆիլմերն համարվում են «ավանդական»։ 2004 թվականից հետո ընկերությունը փոխեց իր սկզբնական ուղղությունը. մուլտֆիլմերը սկսեցին նկարահանավել համակարգչային գրաֆիկայի միջոցով, իսկ փիլիսոփայական մասը փոխարինվեց հումորով, սատիրայով և պարոդիայով։


== Ֆիլմագրություն ==


=== Լիամետրաժ մուլտֆիլմեր ===
Թողարկված մուլտֆիլմեր

Սպասվող մուլտֆիլմեր


==== Կարճամետրաժ մուլտֆիլմեր ====


=== «Հատուկ» հեռուստատեսային թողարկումներ ===


=== Մուլտսերիալներ ===


== Տես նաև ==
DreamWorks


== Ծանոթագրություններ ==


== Արտաքին հղումներ ==
http://www.dreamworksanimation.com/ DreamWorks Animation SKG. պաշտոնական կայք
Տեսանյութը ՅուԹյուբում
Դրինիա

Դրինիա (հուն․՝ Δρυνιά) կամ Տրինիա (հուն․՝ Θρινιά), գյուղ Կիպրոսի Հանրապետության Պաֆոսի շրջանում։ Տեղակայված է Այիոս Դիմիտրիանոս գյուղից 3 կմ դեպի հյուսիս։


== Բնակրություն ==
Ըստ 2001 թվականի տվյալների բնակչությունը կազմում է 50-60 մարդ։ Բնակչության մեծամասնությունը կազմում են հույները։


== Ժողովրդագրություն ==


== Ծանոթագրություններ ==
Կուսածառ սովորական

Կուսածառ սովորական (լատ.՝ V. agnus-castus Լ.), աղավնիճազգիներ ընտանիքի, կուսածառ ցեղի բույս։


== Նկարագրություն ==
Տերևաթափ փոքր ծառ է՝ մինչև 10 մ բարձրությամբ, որը հաճախ թփանման է աճում։ Ընձյուղները քառանկյուն են, մոխրաթաղիքապատ, սուր բուրմունքով։ Տերևները բարդ են, կազմված 5—7 տերևիկներից, որոնք նշտարաձև են, նեղ նշտարաձև, 5—10 սմ երկարությամբ, ամբողջաեզր կամ նոսր ատամնաեզր, կարճ կոթունավոր, 1,5—5 սմ երկարությամբ ընդհանուր կոթունով։ Ծաղիկները եղրևանագույն են կամ բաց մանուշակագույն, բուրումնավետ, խիտ փնջերով և կեղծ հասկիկներով, 10—18 սմ երկարությամբ, մեծ մասամբ հավաքված հուրաններում։ Բաժակն ունի եռանկյունի, կարճ ատամիկներ։ Պսակի արտաքին կողմը և երախը աղվամազապատ են։ Առէջները և սռնակը դուրս են գալիս պսակի միջից։ Պտուղը գնդաձև է, 0,3—0,4 սմ տրամագծով, սուր հոտով։ Ծաղկում է հունիսից մինչև հոկտեմբեր, պտուղները հասունանում են հոկտեմբեր-դեկտեմբերին։ Ունի մի շարք պարտիզային ձևեր, որոնք աչքի են ընկնում սպիտակ, երկնագույն-կապույտ և խոշոր ծաղիկներով։


== Տարածվածություն ==
Տարածված է Արևմտյան Անդրկովկասում, Ղրիմի հարավային ափին, Միջին Ասիայի հարավում, Հարավային Եվրոպայում, Արևմտյան Ասիայում։ Աճում է գետերի ու գետակների ափերին, ձորակներում, խոնավ վայրերում, ծովափերին։ Համեմատաբար փարթամ է աճում ավազային և ավազակավային հողերում։ Լավ է դիմանում հողում եղած կրի առատությանը և աղիությանը։ Առանց վնասվելու դիմանում է մինչև 18 °C-ի սառնամանիքներին։ 20—22 °C-ի դեպքում բազմամյա ճյուղերի մի մասը ցրտահարվում է։ 25 °C-ի դեպքում վերերկրյա զանգվածը լրիվ ցրտահարվում է, սակայն հաջորդ տարի առատ շիվեր է տալիս և հենց նույն տարում էլ ծաղկում։ Գյումրիում լրիվ ցրտահարվում է և ոչնչանում։


== Կիրառություն ==
Որպես դեկորատիվ թուփ, որը բարձր է գնահատվում հատկապես ուշ և երկարատև ծաղկման շնորհիվ, պիտանի է մեր հանրապետության ցածրադիր գոտու համար։ Բուրումնավետ բնափայտը օգտագործում են մանր իրեր պատրաստելու համար, իսկ ճյուղերից կողովներ են գործում։ Էկոլոգիական խումբը՝ IV: Մշակության հավանական շրջանները՝ 18—19, 20ա, 25, 28, 32։


== Ծանոթագրություններ ==
Արման Ուդումյան

Արման Ռաշիդի Ուդումյան (1980, Չորաթան, Շամշադինի շրջան, Հայկական ԽՍՀ, ԽՍՀՄ - հունվարի 21, 2015(2015-01-21)), հայ զինծառայող, զոհվել է դիպուկահարի կրակոցից։
Ծնվել է Տավուշի սահմանամերձ Չորաթան գյուղում։ Ամուսնացած էր, ուներ 3 անչափահաս երեխա, մեծ աղջիկը սովորում է գյուղի միջնակարգ դպրոցի 6-րդ դասարանում, փոքր երեխան 5 տարեկան է։
Զոհվել է հունվարի 21-ին ժամը 18-ի սահմաններում հայ-ադրբեջանական սահմանի Տավուշի Բերդի տարածաշրջանի սահմանագոտում՝ ադրբեջանական դիպուկահարի կրակոցից։ Կոչումով կրտսեր սերժանտ, պայմանագրային զինծառայող շուրջ 6 տարի։
Արման Ուդումյանը հետմահու պարգևատրվել է «Մարտական ծառայության» մեդալով։


== Ծանոթագրություններ ==


== Արտաքին հղումներ ==
Խաղաղ երկիր ունենալու գինը(չաշխատող հղում)
Բանակի տարեդարձը՝ առանց Արման Ուդումյանի
Հանկոկ շրջան (Ջորջիա)

Հանկոկ շրջան (անգլ.՝ Hancock County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.225 կմ² է, բնակչությունը՝ 10.076 մարդ (2010 թ. տվյալներով)։ Շրջկենտրոնն է Սպարտա բնակավայրը։ Կազմավորվել է 1793 թ.։
Դոմազան սյուր Արիզ

Դոմազան սյուր Արիզ (ֆր.՝ Daumazan-sur-Arize), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09105։


== Բնակչություն ==
Համայնքի բնակչությունը 2008 թվականին կազմում էր 715 մարդ։


== Տնտեսություն ==
2007 թվականի տվյալներով 383 աշխատունակ տարիքի մարդկանցից (15-64 տարեկան) 263-ը տնտեսապես ակտիվ էին, 120-ը անգործունակ (ակտիվության ցուցանիշը 68,7 %, 1999 թվականին եղել է՝ 72,3 %)։ 263 աշխատունակ բնակիչներից 237-ը աշխատում էին (119 տղամարդ և 118 կին), անաշխատանք էին 26-ը (14 տղամարդ և 12 կին)։ 120 անգործունակ մարդկանցից 27-ը աշակերտներ կամ ուսանողներ են, 48-ը թոշակառու, 45-ը անաշխատունակ էին այլ պատճառներով։


== Տեսարժան վայրեր ==
Սեն Սատյուրնեն եկեղեցի
Շուկա՝ XIX դար


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Դոմազան սյուր Արիզ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-29 
«Դոմազան սյուր Արիզ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Սուրբ Բարսամ վանք

Սուրբ Բարսամ վանք, վանք Գամիրքում, Մաժաք քաղաքից 16 կմ հարավ-արևելք հեռավորության վրա, լեռնադաշտում։ 19-րդ դարի վերջին ավերված ու լքված էր, շրջապարիսպը՝ գետնին հավասարեցված։


== Ծանոթագրություններ ==
Մալայա Սլոբոդկա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ Մալայա ՍլոբոդկաՄալայա Սլոբոդկա (ուկրաիներեն՝ Мала Слобідка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Մալայա Սլոբոդկա գյուղում բնակվում էր 119 մարդ։ Բնակավայրը զբաղեցնում է 0,467 կմ² տարածք։ Բնակչության խտությունը կազմում էր 254,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես Բակլավաջյան

Հովհաննես Գեղամի Բակլավաջյան (օգոստոսի 18, 1922(1922-08-18), Բուրսա, Հյուդավենդիգար, Օսմանյան կայսրություն - հուլիսի 9, 2001(2001-07-09), Երևան, Հայաստան), հայ ֆիզիոլոգ։ Բժշկական գիտությունների դոկտոր (1966), պրոֆեսոր (1971), ՀՀ ԳԱԱ ակադեմիկոս (1986 թվականին, թղթակից անդամ` 1961 թվականից)։ ՀԽՍՀ ԳԱ Ֆիզիոլոգիայի ինստիտուտի գիտական քարտուղար (1957-1960):


== Կենսագրություն ==
Հովհաննես Բակլավաջյանը ծնվել է Թուրքիայի Բուրսա քաղաքում 1922 թվականին։ 1951 թվականին ավարտել է Երևանի բժշկական ինստիտուտը։ 1957-1960 թվականներին եղել է ՀԽՍՀ ԳԱ Ֆիզիոլոգիայի ինստիտուտի գիտական քարտուղար, 1960-2001 թվականներին՝ Վեգետատիվ նյարդային համակարգի ֆիգիոլոգիայի լաբորատորիայի ամբիոնի վարիչ, 1972-1986 թվականներին՝ Երևանի պետական համալսարանի մարդու և կենդանիների ֆիզիոլոգիայի ամբիոնի վարիչ։
1986-1991 թվականներին եղել է ԽՍՀՄ ԳԱ «Ընդերային Ֆունկցիաների կարգավորման կենտրոնական մեխանիզմները» գիտխորհրդի հանձնաժողովի նախագահ, Գլխուղեղի հետազոտության միջազգային հետազոտության անդամ։
Եղել է «Էքսպերիմենտալնայա ի կլինիչեսկայա մեդիցինա» հանդեսի խմբագրական կոլեգիայի անդամ, Հայաստանի ֆիզիոլոգների ընկերության «Նեյրոֆիզիոլոգիայի» բաժանմունքի նախագահը։


== Գիտական գործունեություն ==
Ավելի քան 280 գիտական աշխատությունների, այդ թվում՝ 5 մենագրությունների հեղինակ է։ Աշխատանքները վերաբերում են վեգետատիվ և կենտրոնական նյարդային համակարգի ֆիզիոլոգիային, օրգանիզմի մարմնավեգետատիվ ֆունկցիաների կարգավորման ենթատեսաթմբային մեխանիզմներին։ Մակրո և միկրո էլեկտրաֆիզիոլոգիական եղանակներով հետազոտել է ընդերային և մարմնական կենտրոնաձիգ նյարդային համակարգի պրոյեկցիան ենթատեսաթմբում, ենթատեսաթումբ-կեղևային փոխհարաբերությունների, սիմպաթիկ նյարդային համակարգի հարմարվողասնուցողական, մարմնավեգետատիվ ֆունկցիաների (շնչառական, սիրտ-անոթային և այլն) ենթատեսաթմբային կարգավորման մեխանիզմներին։


== Պարգևներ ==
Ժողովուրդների ազատության շքանշան (Բուլղարիա)
Պատվո նշան շքանշան
Լևոն Օրբելու անվան մրցանակ


== Երկեր ==
Вегетативная регуляция электрической активности мозга, Л․, 1967․
Висцеро-соматические и афферентные системы гипоталамуса, 1985
Нейронная организация гипоталамо-висцеральной дуги, 1988


== Ծանոթագրություններ ==
Ջեյմս Արաթուն Մալքոլմ

Ջեյմս Արաթուն Մալքոլմ (անգլ.՝ James Aratoon Malcolm, 1868 - մահվան թվականն անհայտ է), իրանահայ բրիտանացի ֆինանսիստ, զենքի առևտրական և լրագրող։
1916 թվականի սկզբին նա Ամենայն հայոց կաթողիկոս Գևորգ Ե Սուրենյանցի կողմից նշանակվել է Առաջին համաշխարհային պատերազմի ընթացքում և դրանից հետո բանակցություններ վարող հայկական ազգային պատվիրակության հինգ անդամներից մեկը, ինչպես նաև արդյունավետ ներկայացուցիչը Լոնդոնում (մյուս չորս անդամները գտնվում էին Փարիզում)։
Նա Թեմզայի Թագավորական զբոսանավային ակումբի նախագահն էր և Բրիտանական կայսրության լիգայի հիմնադիրը (1894 թվականին)։ 1948 թվականին նրան շնորհվել է Բրիտանական կայսրության շքանշան։


== Կենսագրություն ==


=== Վաղ կյանք ===
Նա Ղաջարական Պարսկաստանի Բուշեհր քաղաքում բնակվող Արաթուն Մալքոլմի որդին էր, որի ընտանիքն ապրել է Պարսկաստանում «նախքան եղիսաբեթյան օրերը», զբաղվել է նավագնացությամբ և առևտրով՝ հանդես գալով որպես պարսից շահի մոտ բրիտանական առաքելությունների գանձապահներ։ Նրանք բազմաթիվ կապեր ունեին տարածաշրջանի ֆինանսական ազդեցիկ ընտանիքների հետ, ինչպիսին Դավիթ Սասունի ընտանիքն էր։
Ջեյմս Արաթուն Մալքոլմն Անգլիա է եկել 1881 թվականին՝ 13 տարեկան հասակում՝ Ալբերտ Սասունի խնամակալությամբ ուսման համար։ Փոքր հասակում ընկերություն է արել Ալբերտ Գոլդսմիդի հետ։ Նա կրթություն է ստացել Մարգեյթի (Կենթ) մասնավոր Հերնե Հաուս դպրոցում, նախքան Օքսֆորդի Բալիոլ քոլեջը 1886-1889 թվականներին հաճախելը։


=== Լրագրություն ===
Համալսարանն ավարտելուց հետո Ջեյմս Արաթուն Մալքոլմը Լոնդոնում հրատարակել է քաղաքական-ֆինանսական թերթ։ Հետագայում նա դարձել է «Հայաստան» օրաթերթի հիմնադիրներից ու խմբագիրներից մեկը Հայոց ցեղասպանության տարիներին հայկական դիմադրության ժամանակ։


==== Զենքի առքուվաճառք ====
Ջեյմս Արաթուն Մալքոլմի զինագործական կարիերան սկսվել է Հարավային Աֆրիկայում 1000 դիպուկահարների ծառայության տրամադրելու առաջին առաջարկով, և նա կահավորել է մայոր Ալբերտ Գիբոն Սփիլսբերիի Tourmaline զբոսանավը դեպի Մոգադոր (Մարոկկո) 1897 թվականի նրա հակասական արշավանքի համար։


=== Ֆինանսական գործունեություն ===
Որպես հասարակական աշխատանքների կապալառու Ջեյմս Արաթուն Մալքոլմն առաջարկել է ֆինանսավորել Բաքվի ջրատարը՝ Եվրոպայի ամենաերկար ջրատարը, որն ի վերջո ֆինանսավորել է Զեյնալաբդին Թաղիևը, Լոնդոնի նավահանգիստների ընդարձակումները և կանադական Թրենտ-Սևեռն ջրուղին։
1912 թվականին նա Չինաստանի կառավարության անունից բանակցել է Չառլզ Բիրչ Քրիսպի հետ՝ Չինաստանի Հանրապետությանը 5 միլիոն ֆունտ ստեռլինգ Քրիսպ վարկ  տրամադրելու վերաբերյալ։


== Հրապարակումներ ==
Partition of Palestine. Suggested alterations in proposed frontiers (Mar 1938), Apollo Press, London
Origins of the Balfour Declaration: Dr. Weizmann's Contribution (1944), British Museum


== Գրականություն ==
Halabian, Martin H. (1962), The Zionism of James A. Malcolm, Armenian patriot, MSc Other Thesis, Brandeis University, Dept. of Near Eastern and Judaic Studies


== Ծանոթագրություններ ==
Ladies & Gentlemen: The Best of George Michael

Ladies & Gentlemen: The Best of George Michael, բրիտանացի փոփ երգիչ Ջորջ Մայքլի ալբոմ-հավաքածուն, որը թողարկվել է 1998 թվականի դեկտեմբերի 1-ին՝ Epic լեյբլում։ Ամբողջ աշխարհում ալբոմի վաճառված օրինակների քանակը գերազանցել է 9 միլիոնը։


== Պատմություն ==
Ալբոմը բրիտանական UK Albums Chart հիթ-շքերթում իր նորամուտը կատարել է միանգամից առաջին հորիզոնականում և եղել առաջինը Դանիայում, Ֆրանսիայում, Հունգարիայում, Իռլանդիայում, Նորվեգիայում, ինչպես նաև հասել է ամերիկյան Billboard 200 հիթ-շքերթի 24-րդ հորիզոնականին։
Ալբոմը ներառում է Ջորջ Մայքլի սոլո երաժշտական կարիերայի երգերի մեծ մասը, ինչպես նաև Wham! խմբում աշխատելու վաղ շրջանի երգերն ու նոր զուգերգերը Էլթոն Ջոնի, Արետա Ֆրանկլինի ու այլոց հետ։ Վաճառվել է երկու սկավառակներով (2-CD), որոնցում եղել է 28 երգ (29 երգ Ավստրալիայի ու Եվրոպայի համար նախատեսված հրատարակություններում)։


== Երգացանկ ==


== Հիթ-շքերթներ ==


== Հավաստագրումներ ==


== Լրացուցիչ փաստեր ==
2014 թվականին ավստրալիացի երգիչ Էնթոնի Քալեան անցկացրել է Ջորջ Մայքլին նվիրված համերգների շարք «Ladies & Gentlemen: The Songs of George Michael» խորագրով։ Ծրագիրը հաջողություն է ունեցել, ինչի շնորհիվ թողարկվել է համերգային CD+DVD։ DVD-ն զբաղեցրել է ավստրալիական հիթ-շքերթի առաջին հորիզոնականը։


== Ծանոթագրություններ ==


== Արտաքին հղումներ ==
Էջը Ջորջ Մայքլի պաշտոնական կայքում
Վեսկիառու

Վեսկիառու (էստ․՝ Veskiaru), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեգուդի

Բեգուդի, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Արոս գյուղից 15-17 կմ հեռու։


== Բնակչություն ==
XX դարի սկզբին ուներ 19 տուն բնակիչ։


== Պատմամշակութային կառույցներ ==
Բեգուդին ուներ քարակերտ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մոնֆոր (Վերին Պրովանսի Ալպեր)

Մոնֆոր  (ֆր.՝ Montfort), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04127


== Բնակչություն ==
Համայնքի բնակչությունը 2008 թվականին կազմում էր 388 մարդ։


== Կլիմա ==
Մոնֆորի կլիման միջերկրածովային է։


== Տնտեսություն ==
2007 թվականի տվյալներով 237 աշխատունակ տարիքի մարդկանցից (15-64 տարեկան) 159-ը տնտեսապես ակտիվ էին, 78-ը անգործ (ակտիվության ցուցանիշը 67.1 %, 1999 թվականին եղել է՝ 68.1 %)։ 159 աշխատունակ բնակիչներից 146-ը աշխատում էին (73 տղամարդ և 73 կին), անաշխատանք էին 13-ը (7 տղամարդ և 6 կին)։ 78 անգործ մարդկանցից 25-ը աշակերտներ կամ ուսանողներ են, 25-ը թոշակառու, 28-ը չէին աշխատում այլ պատճառներով։


== Տեսարժան վայրեր ==
Ամրոցի ավերակները (1574)
Մի քանի հին կամուրջ
Սուրբ Մարիամ Մագդաղենացի եկեղեցին (XVII դարի վերջ)
Սեն Դոնա եկեղեցին. ներառված է պատմական հուշարձանների ցանկում


== Պատկերասրահ ==

		
		


== Ծանոթագրություններ ==
Ռեզոլուշնի ժայռեր

Ռեզոլուշնի ժայռեր, դարալանջ Մերկուրի մոլորակի վրա, որը մոտավորապես ունի 190 կմ երկարություն, տեղաբաշխված է 63.8° հարավային լայնության և 51.7° արևմտյան երկայնության վրա։ Ենթադրվում է, որ այն առաջացել է մոլորակի միջուկի սառչելուն համընթաց կրճատման պատճառով։ Հայտնաբերվել է 1974 թվականին Մարիներ-10 ԱՄԿ-ի մոլորակի մոտով անցման ժամանակ։
Անվանումը ստացել է Ջեյմս Կուկի նավերից մեկի անունից, որով նա ճամփորդում էր Խաղաղ օվկիանոսով (1772-1775 թթ.)։


== Տես նաև ==
Մերկուրիի երկրաբանություն
Մերկուրիի երկրաբանական առանձնահատկությունների ցանկ


== Ծանոթագրություններ ==
Ռալֆ Բանչի զբոսայգի

Ռալֆ Բանչի զբոսայգի (անգլ.՝ Ralph Bunche Park), Նյու Յորքի Turtle Bay թաղամասում գտնվող փոքրիկ քաղաքային հանրային պուրակ, որը գտնվում է Առաջին պողոտայում՝ 42-րդ և 43-րդ փողոցների միջև։ 1979 թվականին այն կոչվել է Խաղաղության Նոբելյան մրցանակի առաջին աֆրոամերիկացի դափբեկիր Ռալֆ Բանչի անվամբ։
Այգին գտնվում է ՄԱԿ-ի գլխավոր գրասենյակից դեպի Առաջին պողոտա ընկած երկայնքում (Առաջին պողոտայի այս հատվածը հայտնի է նաև որպես «Միավորված ազգերի կազմակերպության հրապարակ»)։ Պուրակի հյուսիսարևմտյան անկյունում գտնվող գրանիտե սանդուղքը տանում է դեպի 43-րդ փողոցի և Թյուդոր սիթիի բնակարաններ։ Այն կառուցվել և բացվել է 1948 թվականին՝ ՄԱԿ-ի շտաբի կառուցման ընթացքում։ Պուրակի պատին փորագրված է Եսայի մարգարեից հայտնի մեջբերումը՝ 2:4: «Նրանք իրենց սուսերներից խոփեր պիտի ձուլեն, և իրենց սուիններից՝ մանգաղներ. ազգ ազգի վրա սուր չպիտի բարձրացնի, և նրանք այլևս չեն սովորելու պատերազմել»։ Եսայու պատ անվանումով հայտնի այս պատը վերափոխվել է 1975 թվականին և վերջին բառի տակ ավելացվել է «Եսայի» բառը։ 1981 թվականին պուրակի սանդուղքը, ի պատիվ խորհրդային այլախոհ Նատան Շարանսկու, կոչվել է Շարանսկու սանդուղք։
Եսայու պատի առջև գտնվող հարթակում 1980 թվականին տեղադրվել է 15 մետր բարձրությամբ «Խաղաղության ձև մեկ» չժանգոտվող պողպատե կոթողը։ Կոթողի քանդակագործը՝ Դանիել Լառու Ջոնսոնը (ծն. 1938 թ.), Բանչի մտերիմ ընկերն էր և քանդակը նվիրել է Բանչին, ով 1950 թվականին արժանացել է Խաղաղության Նոբելյան մրցանակի։
Այգու հարավային ծայրում 1990 թվականին բացվել է հուշատախտակ՝ նվիրված քաղաքացիական իրավունքի պաշտպան Բայարդ Ռասթինին։
Քանի որ «Եսայու պատը», «Խաղաղության ձև մեկ» կոթողը, Բանչի խաղաղարար գործունեությունն արծարարծում են խաղաղության թեման և գտնվում են ՄԱԿ-ի հարևանությամբ, այգին հանրաճանաչ վայր է ցույցերի և հանրահավաքների համար, որոնք վերաբերվում են խաղաղությանը և միջազգային այլ հարցերի։ 1985 թվականին այգին համարվել է Նյու Յորքի առաջին խաղաղության պուրակը։ Այգին զբաղեցնում է քառորդ ակրից (1000 մ²) պակաս տարածք, ուստի այստեղ խոշոր հավաքույթներ չեն կազմակերպվում։


== Պատկերասրահ ==

		
		
		
		


== Ծանոթագրություններ ==
Տանձիկ (Մոտկանի գավառ)

Անվան այլ կիրառումների համար տե՛ս՝ Տանձիկ (այլ կիրառումներ)Տանձիկ, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ճոճաթոռ

Ճոճաթոռ, նստած վիճակում  ետ ու առաջ ճոճվելու հատուկ ունակությամբ բազկաթոռ հանգստի համար։
Բազկաթոռի ճոճումն ապահովում են աթոռի ոտքերին ամրացված երկու կոր դետալները՝  կամ հատուկ ծխնիների, կամ էլ գլանային մեխանիզմի միջոցով։
Ամենից հաճախ ճոճաթոռները պատրաստում են փայտից։


== Պատմություն ==
Ճոճաթոռի գյուտի վայրի և ժամանակի մասին հստակ տվյալներ չկան։ ԱՄՆ-ում դրա ստեղծումը երբեմն վերագրում են Բենջամին Ֆրանկլինին, սակայն ճոճաթոռները տարածված էին Հյուսիսային Ամերիկայում 18-րդ դարի սկզբին, իսկ նրանց անգլիական անվան առաջին օգտագործումը` rocking-chair (ճոճաթոռ), վերաբերում է 1766 թվականին, մինչդեռ նրանք Անգլիայում հայտնի էին նույնիսկ ավելի վաղ ժամանակներից։
Ավստրիացի  հայտնի կահույքագործ Մայքլ Թոնեթը 1860 թվականից սկսեց վիեննական ճոճաթոռների արտադրությունը։ Ենթադրվում է, որ ճոճաթոռները հանգստացնող ազդեցություն ունեն։


== Ծանոթագրություններ ==